As flors naixen en una inflorescencia umbeliforme, atrofiada, en a qual no i gosa estar funcional sique una flor (as menos vegadas, dos, que nunca maduran), por a qual cosa gosa pareixer que no sia si que una flor individual convencional. A flor ye actinomorfa, con una corola d'entre 25 y 50 mm de diametro que ye blanca, rosa u morada. Os estambres son amariellos, muit envistables. I ha flors hermafroditas y belatras que no son si que masculinas. En as flors hermafroditas (as solas que en tienen), l'ovario ye infero con o estigma estrellau.